
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
			
			,,În slujba oamenilor”

Nr. 2750/13.02.2023

REFERAT DE APROBARE A  PROIECTULUI DE HOTĂRÂRE
secțiunea 1 
Titlul proiectului de hotărâre
[bookmark: _Hlk127190370]Aprobarea indicatorilor tehnico-economici, a descrierii investiției și a Documentaţiei de Avizare a Lucrărilor de Intervenție - faza DALI+SF pentru obiectivul ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”
Secțiunea a 2 - a 
Motivul emiterii proiectului de hotărâre
1. Descrierea situației actuale: 
    În vederea îndeplinirii obiectivelor Strategiei naţionale privind incluziunea socială şi reducerea sărăciei pentru perioada 2022—2027, România şi-a asumat ca ţintă incluziunea socială a grupurilor vulnerabile şi reducerea numărului de persoane expuse riscului de sărăcie sau excluziune socială. Una dintre intervenţiile cheie pentru reducerea sărăciei şi promovarea incluziunii sociale o reprezintă dezvoltarea de servicii sociale, urmărindu-se consolidarea şi îmbunătăţirea acestora la nivel comunitar, prin identificarea de suse de finanțare în investiții a investiţiilor în infrastructura necesară furnizării şi dezvoltării lor. Implementarea Proiectului COPE - Cross Border Practices on integrated socio-medical services (Practici transfrontaliere privind serviciile socio-medicale integrate), în vederea obținerii de finanțare externă nerambursabilă prin Programul INTERREG IPA CBC România - Serbia  2021 – 2027, are ca principal scop dezvoltarea serviciilor medicale și sociale destinate persoanelor cu boli cronice, în fază terminală, inclusiv reabilitarea infrastructurii, care va îmbunătăți calitatea vieții în comunitate prin furnizarea unui serviciu care lipsește în municipiu. Proiectul se încadrează în Prioritatea 2 a programului: Dezvoltare socială şi economică a programului de finanțare, conducând la îndeplinirea Obiectivului Specific 2.2. Asigurarea accesului egal la îngrijirea sănătății și creșterea rezilienței sistemelor de sănătate, inclusiv asistența primară, și promovarea tranziției de la îngrijirea instituțională la îngrijirea în familie și comunitară, pentru depunerea cererii de finanțare este necesară aprobarea documentației tehnico-economice și a indicatorilor tehnico-economici, inclusiv anexa privind descrierea sumară a investiției.
2. Schimbări preconizate și rezultate așteptate:
		Prin proiect se vor realiza lucrări de reabilitare-extindere a clădirii dată în administrarea Direcției de Asistență Socială a Municipiului Timișoara, conform Hotărârii Consiliului Local al Municipiului Timișoara numărul 599 din 24.11.2022, imobil compus din construcții și teren situat în Timișoara, str. Flacăra nr. 63, înscris în CF. 400832 Ghiroda, CF vechi nr 1121, top nr. 1208/b/2/136, pentru funcționarea CENTRULUI REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU.
	          Prin proiect se vizează dezvoltarea serviciilor medicale și sociale destinate persoanelor cu boli cronice, în fază terminală, persoanelor aflate în risc de excluziune socială și care au nevoie de îngrijiri postoperatorii inclusiv reabilitarea infrastructurii, care va îmbunătăți calitatea vieții în comunitate prin furnizarea unui serviciu care lipsește în municipiu. Pentru a obține acest rezultat, prin proiect, se propune: reorganizarea funcțională a corpul existent prin recompartimentări interioare, schimbări de destinație și reconfigurări ale încăperilor, realizarea instalațiilor de ventilare/condiționare, refacerea instalațiilor electrice și sanitare; refacerea pardoselilor, planșeului, șarpantei și amenajarea unei mansarde în spațiul rezultat; extinderea imobilului cu un corp nou de clădire, cu structura portanta mixtă și închideri verticale din corpuri ceramice, cu regim de înălțime P, izolarea și refacerea integrală a finisajelor exterioare. Ulterior finalizării construcției, ”Centru rezidențial de asistență medico-socială și îngrijiri paleative specializate în ambulatoriu” va avea două componente:
· Centrul rezidenţial medico-social, gestionat de către Direcția de Asistență Socială a Municipiului Timișoara; Potrivit HG 867/2015, centrul va avea codul de nomenclator 8710 CRMS-I - Centru rezidenţial medico-social și va furniza servicii persoanelor cu boli cronice care necesită supraveghere socio-medicală permanentă, aflate în risc de excluziune socială și care au nevoie de îngrijiri postoperatorii, persoane cu boli terminale, precum și familiile/îngrijitorii/reprezentanții beneficiarilor, furnizând în principal următoarele servicii: Asistenţă şi îngrijire medicală, Îngrijire personală, Supraveghere, Consiliere psihologică şi suport emoţional, Cazare pe perioadă determinată, Masă, Curăţenie, precum și alte activităţi, după caz: recuperare medicală, socializare, activităţi  administrative. Licențierea centrului se va realiza cu respectarea prevederilor Ordinului nr. 29/2019, Anexa nr. 7. După finalizarea investiției, reabilitare și extindere clădirii, precum și dotarea cu echipamentele necesare și încadrarea cu personalul de specialitate și administrativ necesare pentru furnizarea serviciului, Direcția de Asistență Socială a Municipiului Timișoara va fi responsabilă de licențierea și furnizarea serviciului social în conformitate cu prevederile legislative în vigoare.  Capacitatea centrului rezidențial va fi de maxim 8 locuri/paturi, asigurând servicii sociale pentru un număr de aproximativ 80 de beneficiari anual. 
· Ambulatorul de îngrjiri paliative destinat persoanelor adulte, gestionat de către Spitalul Clinic Municipal de Urgență Timișoara. Pin intermediul serviciului medical de tip Ambulator de îngrijiri paliative se vor implementa proceduri de servicii medicale într-un cadru social care vor contribui la îmbunătățirea funcționării zilnice a pacienților în domeniul serviciilor paliative. Serviciile medicale furnizate în cadrul ambulatorului de îngrijiri paliativ vor fi acordate de către personal medical specializat în îngrijiri paliative, acordându-se îngrijiri paliative de nivel 1 și nivel 3, în conformitate cu Ordinul Minsitrului Sănătății nr. 253 din 23 februarie 2018 pentru aprobarea Regulamentului de organizare, funcţionare şi autorizare a serviciilor de îngrijiri paliative. După înfiinţarea şi autorizarea serviciilor se va asigura resurse umane necesară pentru furnizarea serviciilor, se vor norma și scoate la concurs posturile vacante, conform normativului din Ordinului Ministrului Sănătății nr. 253/2018. Numărul de consultații ale ambulatorului de îngrijiri paliative va fi de 40 consultații/lună, respectiv 480 consultații/an.
    Funcționarea Centrului rezidențial de asistență medico-socială și îngrijiri paleative specializate în ambulatoriu va facilita accesul persoanelor care necesită supraveghere socio-medicală permanentă, aflate în risc de excluziune socială și care au nevoie de îngrijiri postoperatorii, și a persoanelor cu boli cronice, în fază terminală, la servicii medico-sociale și la servicii paliative în regim ambulator, contribuind la creșterea calității vieții persoanelor beneficiare și a familiilor acestora, reducând totodată supraaglomerarea spitalelor în ceea ce privește furnizarea serviciilor medicale de îngrijiri paliative.

Alte informații: nu este cazul

3. Concluzii:
      Pentru considerentele prezentate mai sus, considerăm oportună privind aprobarea indicatorilor tehnico-economici, a descrierii investiției și a Documentaţiei de Avizare a Lucrărilor de Intervenție - faza DALI+SF pentru obiectivul ”Reabilitare și extindere clădire pentru CENTRU REZIDENȚIAL DE ASISTENȚĂ MEDICO-SOCIALĂ ȘI ÎNGRIJIRI PALEATIVE SPECIALIZATE ÎN AMBULATORIU”.

